Andrew Jennings

Andrew Jennings (n. la 31-an de aŭgusto 1948 en Britio) estas brita manaĝero. De la 1-a de januaro 2011 ĝis la fino de 2013 li estis estro de la germania vendeja ĉeno Karstadt.

Jennings laboris en podetala komerco, specife en vendejoj, dum ĉirkaŭ 35 jaroj, laborante en kvin landoj sur tri kontinentoj. Li komencis en la konzerno Debenhams en Londono, translokiĝante al Greatermans en Sud-Afriko fine de la 1970-aj jaroj (lia edzino, Karen, estas sud-afrika). Li poste laboris en Londono ĉe Harrods, House of Fraser, Brown Thomas en Irlando, Holt Renfrew en Kanado, kaj estis ĉefoficisto de Saks Fifth Avenue en Novjorko. Plej laste, li servis dum tri jaroj ĝis la fino de 2009 kiel kun-ĉefoficisto de la firmao Woolworths en Kaburbo (ne havante ligojn kun alilandaj Woolworths-vendejaroj).

Jennings planis restrukturi la kompanion Karstadt ene de kvar jaroj. Kiam li ekoficis, li tute ne parolis la germanan lingvon. Pro la ŝanĝo en la reklamado de Karstadt, en 2012 li "malhonoriĝis" per atribuo de la Premio de la jara lingvofraŭdanto, negativa premio disdonata ĉiujare de la Verein Deutsche Sprache e.V. ("asocio pri la germana lingvo") por persono de la elito kiu aparte disvolvas la anglan lingvon en Germanio.

Kategorio:Anglaj ekonomikistoj